CELEX: 62015TN0174
Language: el
Date: 2015-04-08 00:00:00
Title: Υπόθεση T-174/15: Προσφυγή-αγωγή της 8ης Απριλίου 2015 — EFB κατά Επιτροπής

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/35
            
         Προσφυγή-αγωγή της 8ης Απριλίου 2015 — EFB κατά Επιτροπής
   (Υπόθεση T-174/15)
   (2015/C 205/47)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: European Federation of Biotechnology (EFB) (Λιέγη, Βέλγιο) (εκπρόσωποι: M. Troncoso Ferrer και S. Moya Izquierdo, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να κρίνει την προσφυγή-αγωγή παραδεκτή και βάσιμη·
            
         
               —
            
            
               να υποχρεώσει την Ευρωπαϊκή Επιτροπή να καταβάλει στην προσφεύγουσα-ενάγουσα 36  457,79 ευρώ·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Με την προσφυγή-αγωγή της, η προσφεύγουσα-ενάγουσα ζητεί από το Γενικό Δικαστήριο να κρίνει ότι η Ευρωπαϊκή Επιτροπή αθέτησε τις συμβατικές υποχρεώσεις τις οποίες υπέχει δυνάμει της συμβάσεως της 24ης Ιανουαρίου 2007 σχετικά με το σχέδιο για τη European Federation of Biotechnology Latin American Action on Functional Foods, με αριθ. αναφοράς CT-2006-043158 (στο εξής: σύμβαση), και αξιώνει την καταβολή τελικού ποσού 36  457,79 ευρώ.
   Προς στήριξη της προσφυγής-αγωγής της, η προσφεύγουσα-ενάγουσα προβάλλει έξι λόγους.
   
               1.
            
            
               Ο πρώτος λόγος αφορά πρόδηλη πλάνη εκτιμήσεως πολλών επιλέξιμων δαπανών, όπερ συνιστά πλάνη εκτιμήσεως αποδεικτικών στοιχείων αντίθετη προς το άρθρο 1315 του βελγικού αστικού κώδικα.
            
         
               2.
            
            
               Ο δεύτερος λόγος αφορά παράβαση των άρθρων II.20 and II.6 των γενικών όρων της συμβάσεως.
            
         
               3.
            
            
               Ο τρίτος λόγος αφορά παράβαση του άρθρου 1134 του βελγικού αστικού κώδικα και προσβολή της αρχής της καλόπιστης εκτελέσεως της συμβάσεως.
            
         
               4.
            
            
               Ο τέταρτος λόγος αφορά αθέτηση της υποχρεώσεως αιτιολογήσεως της αποφάσεως της Επιτροπής να μην επιστρέψει ορισμένες δαπάνες.
            
         
               5.
            
            
               Ο πέμπτος λόγος αφορά προσβολή της προστασίας της δικαιολογημένης εμπιστοσύνης.
            
         
               6.
            
            
               Ο έκτος λόγος αφορά έλλειψη σαφήνειας των κανόνων που εφαρμόζονται στο έκτο πρόγραμμα-πλαίσιο για την έρευνα και την τεχνολογική ανάπτυξη (FP6).